2.

Priloga II se spremeni: (a) Zaporedna št. 43 se nadomesti z naslednjim: „Zaporedna št. 43 – Celotna površina zaščitenih prostorov: izražena v arih, na kateri po pravilu lahko gojimo kulture tipa 5: na primer kulture 138, 141 in 156 ter kulture 143, 139, 285 in 157 tipa 5. Izraz ‚zaščiteni prostori‘ pomeni rastlinjake, stalne zaščitne okvirje in dostopne tunele, ne vključuje pa nedostopnih plastičnih tunelov, zvoncev ali katerih koli drugih prenosnih zaščitnih okvirjev (glej definicije za kulture 138, 141 in 156 v tabeli K). ‚Celotna‘ površina pomeni celotno površino zemljišča v zaščitenem prostoru ne glede na njegovo uporabo (torej vključno s potmi). Pri večnadstropnih rastlinjakih se površina zemljišča šteje le enkrat.“ (b) Zaporedna št. 44 se nadomesti z naslednjim: „Zaporedna št. 44 – Površina strukturnih skladov: treba je navesti, ali leži večina kmetijskih zemljišč v uporabi gospodarstva na območju iz členov 5, 6 ali 8 Uredbe (ES) št. 1083/2006. Uporabijo se naslednje kodne številke: 5= večina kmetijskih zemljišč v uporabi gospodarstva ne leži na območju iz členov 5, 6 ali 8 Uredbe (ES) št. 1083/2006; 6= večina kmetijskih zemljišč v uporabi gospodarstva ne leži na območju cilja ‚konvergenca‘ v smislu Uredbe (ES) št. 1083/2006 in zlasti člena 5 Uredbe; 7= večina kmetijskih zemljišč v uporabi gospodarstva leži na območju ‚regionalna konkurenčnost in zaposlovanje‘ v smislu Uredbe (ES) št. 1083/2006 in zlasti člena 6 Uredbe; 8= večina kmetijskih zemljišč v uporabi gospodarstva leži na območju, ki je upravičeno do ‚prehodne podpore‘ v smislu člena 8 Uredbe (ES) št 1083/2006.“ (c) Za zaporedno št. 45 se doda zaporedna št. 46 z naslednjim opisom: „Zaporedna št. 46 – Druge donosne dejavnosti, ki so neposredno povezane s kmetijskim gospodarstvom potrebno je navesti odstotno skupino, ki izraža delež prihodkov iz drugih donosnih dejavnosti, ki so neposredno povezane s kmetijskim gospodarstvom, glede na skupne prihodke kmetijskega gospodarstva. Uporabijo se naslednje kodne številke: 1= od ≥ 0 do ≤ 10 % 2= od > 10 % do ≤ 50 % 3= od > 50 % do < 100 %“ (d) Točka 113 se nadomesti z naslednjim: „113. Od tega: podrobnosti o skupnem znesku v postavki 112 1. Kategorije živine (šifre od 22 do 50, ki ustrezajo zadevnim postavkam v tabeli D), razen subvencij za govedo v šifri 700 spodaj. 2. Proizvodi (šifre od 120 do 314, ki ustrezajo postavkam ali podpostavkam v tabeli K), razen premije za stročnice v šifri 600 in plačil v šifrah 670 in 680 spodaj. Plačila je treba vpisati le enkrat (pod ustrezno postavko ali podpostavko), da bi se izognili dvojnemu obračunavanju. 3. Specifične šifre, navedene na naslednjem seznamu: — Šifra 600 se nanaša na premijo za stročnice iz Uredbe (ES) št. 73/2009. Ta znesek se prav tako vpiše v tabelo M. — Šifra 670 se nanaša na pomoč v okviru sheme enotnega plačila iz Uredbe (ES) št. 73/2009. Ta skupni znesek in podrobnosti se prav tako vpišejo v tabelo M. — Šifra 680 se nanaša na pomoč v okviru sheme enotnega plačila na površino iz Uredbe (ES) št. 73/2009. Ta skupni znesek se prav tako vpiše v tabelo M. — Šifra 700 se nanaša na skupni znesek neposrednih plačil za goveje in telečje meso iz Uredbe (ES) št. 73/2009. Ta skupni znesek in podrobnosti se prav tako vpišejo v tabelo M. — Šifra 800 se nanaša na kmetijsko okoljska plačila in plačila za dobro počutje živali iz Uredbe (ES) št. 1698/2005. — Šifra 810 se nanaša na plačila v okviru Nature 2000 iz Uredbe (ES) št. 1698/2005 in plačila, povezana z Direktivo 2000/60/ES. — Šifra 820 se nanaša na plačila zaradi naravno omejenih možnosti na gorskih območjih in plačila za druga območja z omejenimi možnostmi iz Uredbe (ES) št. 1698/2005. — Šifra 830 se nanaša na podporo, zagotovljeno za doseganje standardov na osnovi zakonodaje Skupnosti, v skladu z Uredbo (ES) št. 1698/2005. — Šifra 835 se nanaša na podporo za stroške uporabe storitev svetovanja iz Uredbe (ES) št. 1698/2005. — Šifra 840 se nanaša na podporo za sodelovanje kmetov v shemah kakovosti hrane iz Uredbe (ES) št. 1698/2005. — Šifra 900 se nanaša na podporo, dodeljeno za prvo pogozdovanje kmetijskih površin, iz Uredbe (ES) št. 1698/2005. — Šifra 910 se nanaša na ostalo podporo za gozdarstvo (plačila v okviru Nature 2000, gozdarsko-okoljska plačila, obnovo potenciala gozdov in uvedbo preventivnih ukrepov) iz Uredbe (ES) št. 1698/2005. — Šifra 921 se nanaša na podporo za sektor mlečnih proizvodov iz točk (a) in (b) člena 68(1) Uredbe (ES) št. 73/2009. — Šifra 922 se nanaša na podporo za sektor govejega mesa iz točk (a) in (b) člena 68(1) Uredbe (ES) št. 73/2009. — Šifra 923 se nanaša na podporo za sektor ovčjega in kozjega mesa iz točk (a) in (b) člena 68(1) Uredbe (ES) št. 73/2009. — Šifra 924 se nanaša na podporo za sektor riža iz točk (a) in (b) člena 68(1) Uredbe (ES) št. 73/2009. — Šifra 925 se nanaša na podporo za druge kulture iz točke (a) člena 68(1) Uredbe (ES) št. 73/2009. — Šifra 926 se nanaša na podporo za druge živali iz točke (a) člena 68(1) Uredbe (ES) št. 73/2009. — Šifra 927 se nanaša na drugo podporo iz člena 68 Uredbe (ES) št. 73/2009, ki je ne pokrivajo šifre od 921 do 926 ali šifra 928. — Šifra 951 se nanaša na regrese in subvencije pri živalski proizvodnji, ki niso vključeni v zgoraj navedenih šifrah. — Šifra 952 se nanaša na regrese in subvencije za kulture, ki niso vključeni v zgoraj navedenih šifrah. — Šifra 953 se nanaša na regrese in subvencije za razvoj podeželja, ki niso vključeni v zgoraj navedenih šifrah. — Šifra 998 vključuje plačila za naravne katastrofe, nadomestila javnih organov za izgubo proizvodnje ali proizvodnih sredstev. (Za nadomestilo pri zasebnem zavarovanju se uporablja postavka 181 v tabeli K). — Šifra 999 vključuje regrese in subvencije izjemnega namena (npr. kmetijsko-denarno nadomestilo). Zaradi njihove izjemnosti se ta plačila vpišejo po načelu denarnega toka. — Šifri 1052 in 2052 se nanašata na nadomestilo pri prenehanju proizvodnje mleka. Letna plačila se zabeležijo pod šifro 1052, pavšalna plačila pa pod šifro 2052. — Šifra 950 se uporablja za splošne subvencije, ki jih ni mogoče dodeliti nobeni dejavnosti ali pripisati nobeni od zgornjih šifer.“ (e) Točka 115 se nadomesti z naslednjim: „115. Od tega: podrobnosti o skupni vsoti za postavko 114: 1. Glede na kategorijo stroškov (uporabljajo se šifre: od 59 do 82, 84, 85, 87 in 89) 2. Specifične šifre, navedene na naslednjem seznamu: — Šifra 928 se nanaša na podporo iz točke (d) člena 68(1) Uredbe (ES) št. 73/2009.“ (f) Za točko 119 v tabeli „K. PROIZVODNJA (razen živine)“ se drugi odstavek nadomesti z naslednjim: „Če je ista kultura gojena z namakanjem in brez namakanja, je to treba vpisati ločeno.“ (g) Točka 146 se nadomesti z naslednjim: „146. Neobdelana zemljišča: vključujejo vsa orna zemljišča, vključena v sistem kolobarjenja, obdelana ali ne, ki v pridelovalnem letu niso namenjena pridelavi pridelka. Poleg tega zajemajo vsa območja ornih zemljišč, ki se obdelujejo v skladu z dobrimi kmetijskimi in okoljskimi pogoji iz člena 6 Uredbe Sveta (ES) št. 73/2009, če v pridelovalnem letu niso bila namenjena pridelavi pridelka. Podpostavki postavke 146 ‚Neobdelana zemljišča‘: 315. Neobdelana zemljišča brez kakršnih koli subvencij 316. Neobdelana zemljišča, upravičena do subvencij“ (h) Točka 158 se nadomesti z naslednjim: „158. Ostali trajni nasadi (vrba, trstičje, bambus, božična drevesca itd.)“ (i) V podrazdelku STOLPCI V TABELI K se besedili o vrsti kulture (stolpec 2) in manjkajočih podatkih (stolpec 3) nadomestita z naslednjim: „Vrsta kulture (stolpec 2) Vrste kultur in njihove šifre so naslednje: Šifra 0 : Ta šifra se uporabi v primeru živinorejskih proizvodov, predelanih proizvodov, zalog in stranskih proizvodov. A. Poljščine (vključno s svežo zelenjavo, melonami in jagodami, gojenimi na odprtem s kolobarjenjem s kmetijskimi kulturami) Šifra 1 : Nenamakane glavne kulture Glavne kulture zajemajo: — edine kulture: to so edine kulture, ki rastejo na dani površini med obračunskim letom, — mešane kulture: to so kulture, ki so sejane, gojene in nabrane skupaj ter tvorijo mešanico kot končni proizvod, — od kultur, ki rastejo zaporedno v obdobju obračunskega leta na dani površini, kultura, ki ostane najdlje na zemljišču. Šifra 2 : Nenamakane kombinirane kulture Kulture, ki nekaj časa rastejo skupaj na istem zemljišču, vsaka pa da samostojen pridelek v obdobju obračunskega leta. Med temi kulturami se skupna površina razdeli v sorazmerju glede na dejansko zasedbo površine posamezne kulture. Šifra 3 : Nenamakane naknadne kulture Kulture, ki rastejo zaporedno med obračunskim letom na dani površini in jih ne štejemo za glavne kulture. Šifra 6 : Namakane glavne ali kombinirane kulture Šifra 7 : Namakane naknadne kulture Kulture se štejejo za namakane, kadar se voda običajno dovaja umetno. Ti dve vrsti kultur je treba navesti, če je informacija na voljo v poslovnih knjigah. B. Tržno vrtnarstvo in cvetličarstvo na prostem Šifra 4 : Sveža zelenjava, melone in jagode, gojene na prostem na vrtovih za prodajo (glej postavko 137), ter cvetje in okrasne rastline, gojene na prostem (glej postavko 140). C. Kulture v zaščitenem prostoru Šifra 5 : Sveža zelenjava, melone in jagode v zaščitenem prostoru (glej postavko 138), cvetje in okrasne rastline (enoletne in trajne) v zaščitenem prostoru (glej postavko 141), trajni nasadi v zaščitenem prostoru (glej postavko 156). Če je potrebno, tudi rubrike 139, 143, 285 in 157. D. Energetske rastline Šifra 10 : Energetske rastline Manjkajoči podatki (stolpec 3) Šifra 0 : Šifra 0 se vpiše, kadar ne manjka noben podatek. Šifra 1 : Šifro 1 je treba vpisati, kadar površina kulture ni navedena (glej stolpec 4), npr. v primeru prodaje tržnih rastlinskih pridelkov, ki so bili kupljeni kot stalni pridelki ali so prišli z zemlje, ki je bila občasno v najemu za obdobje, krajše od enega leta, in v primeru proizvodnje, nastale iz predelave kupljenih živalskih proizvodov ali rastlinskih pridelkov. Šifra 2 : Šifro 2 je treba vpisati za pridelke po pogodbi, kadar zaradi prodajnih pogojev ni mogoče navesti dejanske proizvodnje (stolpec 5). Šifra 3 : Šifro 3 je treba vpisati, kadar zaradi prodajnih pogojev ni mogoče navesti dejanske proizvodnje in pridelki niso pod pogodbo. Šifra 4 : Šifro 4 je treba vpisati, kadar manjkata površina in dejanska proizvodnja. Šifra 5 : Šifro 5 je treba vpisati za mlade nasade, ki še ne dajo nobenega pridelka. Šifra 6 : Šifro 6 je treba vpisati v primeru slabe letine in posledično izpada pridelka, npr. zaradi slabih vremenskih razmer.“ (j) Tabela M. NEPOSREDNA PLAČILA v skladu z Uredbo (ES) št. 1782/2003 se nadomesti z naslednjim: 600. Premija za stročnice v skladu z Uredbo (ES) št. 73/2009 Premija za stročnice se prav tako vpiše v Tabelo J, s šifro 600. 670. Shema enotnega plačila v skladu z Uredbo (ES) št. 73/2009 V stolpcu 4 (Število osnovnih enot za plačila): vsota postavk 671 in 672. V stolpcu 5 (Celotna pomoč): vsota postavk od 671 do 674. Skupni znesek pomoči v skladu s shemo enotnega plačila se prav tako vpiše v Tabelo J, s šifro 670. Podrobnosti za postavko 670: Postavke Število osnovnih enot za plačila Pomoč skupaj 671 Plačila v skladu s shemo enotnega plačila, razen tistih v postavkah 672 in 674; vključuje tudi plačila za travinje/trajni pašnik, če ni diferencirano Obvezno Obvezno 672 Plačila v skladu s shemo enotnega plačila za travinje/trajni pašnik Neobvezno Neobvezno 674 Plačila v skladu s shemo enotnega plačila, ki izhajajo iz posebnih pravic Obvezno Obvezno 680. Shema enotnega plačila na površino v skladu z Uredbo (ES) št. 73/2009 Celotna pomoč v skladu s shemo enotnega plačila se prav tako vpiše v Tabelo J, s šifro 680. 700. Neposredna plačila za govedino v skladu z Uredbo (ES) št. 73/2009 Skupni znesek neposrednih plačil za govedino se prav tako vpiše v tabelo J, s šifro 700. Naslednja tabela prikazuje postavke za vse vrste neposrednih plačil za govedino v skladu z Uredbo (ES) št. 73/2009: Postavke Število osnovnih enot za plačila Pomoč skupaj 700 Skupni znesek plačil za govedino (vsota postavk 710, 730 in 740) — Obvezno 710 Posebna premija (vsota postavk 711 in 715) Obvezno Obvezno 711 Posebna premija za bike Obvezno Obvezno 715 Posebna premija za vole Obvezno Obvezno 730 Premija za krave dojilje (vsota postavk 731 in 735) — Obvezno 731 Premija za krave dojilje in telice Obvezno Obvezno 735 Premija za krave dojilje: dodatna nacionalna premija Obvezno Obvezno 740 Klavna premija (vsota postavk 741 in 742) — Obvezno 741 Klavna premija: od 1 do 7 mesecev Neobvezno Obvezno 742 Klavna premija: 8 mesecev in več Obvezno Obvezno STOLPCI V TABELI M Proizvod ali kombinacija proizvodov (stolpec 1) (Stolpca 2 in 3): prazna. Število osnovnih enot za plačila (stolpec 4). V postavkah od 600 do 634 in postavki 680 je treba navesti površino v arih, za katero se proizvajalcu plača pomoč. V postavkah od 710 do 742 je treba vpisati število živali, za katere se prejemajo plačila. V postavkah od 670 do 672 je treba izraziti število aktiviranih pravic v arih. V postavki 674 je treba navesti število posebnih pravic. Celotna pomoč (stolpec 5) Skupni znesek prejetih pomoči ali pomoči, za katere se uveljavi pravica med obračunskim letom. (Stolpca 6 in 10): prazna.“